Πανελλήνιο πρωτάθλημα καταδύσεων 1931

Το Πανελλήνιο Πρωτάθλημα Καταδύσεων για το έτος 1931 διεξήχθη στο Λιμενίσκο Κουμουνδούρου (Τουρκολίμανο), στον Πειραιά, παράλληλα με το Πανελλήνιο Πρωτάθλημα Κολύμβησης, δηλαδή από το Σάββατο 1 Αυγούστου μέχρι και την Κυριακή 2 Αυγούστου του 1931. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε). Στο Πρωτάθλημα Καταδύσεων, πραγματοποιήθηκε μόνο το αγώνισμα της κατάδυσης από βατήρα ύψους 3 μέτρων (το αγώνισμα της κατάδυσης από βατήρα ύψους 5 μέτρων εισήχθη στο Πανελλήνιο Πρωτάθλημα Καταδύσεων από το 1932 και μετά) και το κατέκτησε η ομάδα του Πανελληνίου Γ.Σ. για τρίτη φορά στην ιστορία της (και μάλιστα συνεχόμενη) χάρη στην επίδοση του αθλητή Α.Γκιζίκη, ο οποίος με το χρυσό μετάλλιο που κατέκτησε και τους τρεις (3) βαθμούς που έλαβε, έφερε τον Πανελλήνιο στην κορυφή της επιμέρους βαθμολογίας καταδύσεων. Ήταν η πρώτη φορά στην ιστορία του Πρωταθλήματος Καταδύσεων που ένας αθλητής κατακτούσε το χρυσό μετάλλιο για δύο συνεχόμενες χρονιές.

 Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκε, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου Πολέμου. Μετά το τέλος του αγωνίσματος, Πρωταθλητής σύλλογος στις Καταδύσεις για το 1931 ανακηρύχθηκε η ομάδα του Πανελληνίου Γ.Σ., χάρη στην επίδοση του αθλητή Α.Γκιζίκη, ο οποίος με τη νίκη του του αυτή συγκέντρωσε τρεις (3) βαθμούς, ενώ ακολούθησε στη δεύτερη θέση ο Ράλλης του Πολεμικού Ναυτικού και στη τρίτη θέση ο Εμμανουηλίδης του Α.Ο. Παλαιού Φαλήρου. Αίσθηση προκάλεσε το γεγονός ότι οι αθλητές του Άρη Θεσσαλονίκης, Κ.Γιαννακού και Φ.Ζωγράφος έμειναν τελικά εκτός βάθρου, παρά το γεγονός ότι οι προσδοκίες για διάκριση των εν λόγω αθλητών ήταν πολλές. 1949 |1952 |1953 |1954 |1955 |1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή τρεις (3) βαθμούς. Αντίστοιχα, η 2η θέση έδινε στο σύλλογό του δύο (2) βαθμούς και τέλος, η 3η θέση έδινε στο σύλλογό του έναν (1) βαθμο. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα), αλλά και το σύστημα των βαθμών που έδινε η εκάστοτε θέση σε οποιοδήποτε αγώνισμα σε κολύμβηση, υδατοσφαίριση και καταδύσεις, άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και εφαρμόστηκε μία σταθερή μορφή βαθμολογίας για πάρα πολλά χρόνια. Αρχείο Ελληνικής Κολυμβητικής Ομοσπονδίας Αρχείο Γενικής Γραμματείας Αθλητισμού Αθλητικό Αρχείο Βουλής Αρχείο Ελληνικής Εθνικής Βιβλιοθήκης Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Μακεδονία" Αρχείο Εφημερίδας "Αθλητικός Τύπος"